 WANGU KANURI ZAIDI ya nusu ya wauguzi walikosa fursa ya kufanya kazi nchini Uingereza kwa kufeli Kiingereza. Kati ya wauguzi 701 waliotuma maombi yao ya kujiunga na hospitali za Uingereza, ni 76 pekee ambao walifuzu huku 79 wakifeli mitihani ya Kizungu. Kulingana na Waziri wa Afya Susan Nakhumicha, wauguzi 424 pekee waliafikia mahitaji ya fomu za maombi huku wengine 277 wakikosa. “Wale 76 waliofuzu wataondoka nchini Alhamisi, Agosti 24, 2023,” akasema waziri. Ripoti iliyotolewa na Wizara ya Afya na Baraza la Wauguzi nchini (NCK), wauguzi 198 walikosa kufanya mtihani wa Kimataifa wa kutathmini Kiingereza chao (IELTS) au mtihani wa kutathmini uelevu wao katika lugha ya hospitali (OET). Angalau 79 walifeli mitihani ya IELTS huku 200 wakishindwa kufanya mtihani wa kompyuta (CBT) na 77 wakifeli CBT. Mwaka 2022, wauguzi 19 pekee kati ya wengine 3,329 waliondoka nchini kuenda Uingereza baada ya Rais wa Nne wa Kenya Uhuru Kenyatta na aliyekuwa Waziri Mkuu wa Uingereza Boris Johnson kutia saini makubaliano. Aliyekuwa Waziri wa Afya Mutahi Kagwe alieleza kuwa kati ya wahudumu wa afya 300 ni 10 pekee waliofuzu mitihani ya Kiingereza. You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  